# data[].attributes.headline
Έκθεση και βράβευση έργων Ζωγραφικής

# data[].attributes.subject
Έκθεση και βράβευση έργων Ζωγραφικής

# data[].attributes.body
Τα έργα Ζωγραφικής με θέμα ¨Αξίες στη ζωή μας" που δημιούργησαν οι μαθητές/τριες εκτέθηκαν στον ισόγειο χώρο του σχολείου και βραβεύτηκαν τα τρία καλύτερα ενώ δόθηκαν και έπαινοι. Με αυτό τον τρόπο οι μαθητές εισέπραξαν την αναγνώριση και επιβράβευση της προσπάθειας και της προσωπικής τους έκφρασης.

Ευχαριστούμε θερμά το σύλλογο γονέων και κηδεμόνων στήριξη της όλης προσπάθειας προσφέροντας τα δώρα για τα βραβεία και τους επαίνους.

# data[].attributes.headline
«Μαθαίνοντας να λέμε «όχι» με χαμόγελο» – Βιωματική δράση για τον δυναμισμό και τη διεκδικητικότητα»

# data[].attributes.subject
«Μαθαίνοντας να λέμε «όχι» με χαμόγελο» – Βιωματική δράση για τον δυναμισμό και τη διεκδικητικότητα»

# data[].attributes.body
Στις 13 και 20 Μαρτίου οι μαθητές της Α΄ τάξης είχαν την ευκαιρία να συμμετάσχουν σε μια διαφορετική ενημέρωση. Το “Δίκτυο Άλφα”, σε συνεργασία με το σχολείο μας, πραγματοποίησε ένα βιωματικό εργαστήρι με θέμα τον δυναμισμό και τη διεκδικητική συμπεριφορά. Μέσα από παιχνίδια ρόλων, ασκήσεις και ανοιχτό διάλογο, οι μαθητές ήρθαν σε επαφή με τις τρεις βασικές μορφές συμπεριφοράς: την παθητική, την επιθετική και τη διεκδικητική. Στόχος ήταν να ανακαλύψουν πώς μπορούμε να υπερασπιζόμαστε τα δικαιώματά μας, χωρίς να παραβιάζουμε τα δικαιώματα των άλλων, αλλά και χωρίς να αισθανόμαστε ενοχές

Η ατμόσφαιρα ήταν ζεστή και συμμετοχική, με τα παιδιά να μοιράζονται προσωπικά βιώματα και προβληματισμούς. Ιδιαίτερη αίσθηση προκάλεσαν οι τεχνικές για το πώς μπορούμε να θέτουμε όρια με ήρεμο αλλά σταθερό τρόπο, ακόμα και σε δύσκολες καθημερινές καταστάσεις. Ευχαριστούμε θερμά το “Δίκτυο Άλφα” για την άψογη συνεργασία και την εμψύχωση, καθώς και τους μαθητές για τη διάθεση και την ενεργή συμμετοχή τους!

# data[].attributes.headline
“Παραβατικότητα ανηλίκων – Σχολικός εκφοβισμός και σωστή χρήση διαδικτύου”

# data[].attributes.subject
“Παραβατικότητα ανηλίκων – Σχολικός εκφοβισμός και σωστή χρήση διαδικτύου”

# data[].attributes.body
Στις 30 Απριλίου πραγματοποιήθηκε ενημερωτική δράση με θέμα την παραβατικότητα ανηλίκων και τη σωστή χρήση του διαδικτύου, η οποία οργανώθηκε από το σχολείο μας σε συνεργασία με τον Σύλλογο Γονέων και Κηδεμόνων.Στην εκδήλωση συμμετείχαν εκπρόσωποι του Τμήματος Ανηλίκων της Ελληνικής Αστυνομίας, οι οποίοι ενημέρωσαν και ευαισθητοποίησαν τους γονείς σχετικά με σύγχρονους κινδύνους που αντιμετωπίζουν τα παιδιά, τόσο στον φυσικό όσο και στον ψηφιακό κόσμο. Μέσα από χρήσιμες πληροφορίες, παραδείγματα και συζήτηση, αναδείχθηκε ο σημαντικός ρόλος της οικογένειας στην πρόληψη, την προστασία και τη σωστή καθοδήγηση των παιδιών, με στόχο τη δημιουργία ενός ασφαλούς και υποστηρικτικού περιβάλλοντος για όλους.

# data[].attributes.headline
"Η τύχη βοηθά τους τολμηρούς"

# data[].attributes.subject
"Η τύχη βοηθά τους τολμηρούς"

# data[].attributes.body
Η νεαρή Βιετναμέζα Λιν Τούι υποχρεώνεται από πολύ νωρίς να αναλάβει την ευθύνη τόσο του εαυτού της όσο και της μικρότερης αδελφής της, όταν η χωρισμένη μητέρα τους αναγκάζεται να επιστρέψει από τη Γερμανία στο Βιετνάμ. Κανείς δεν πρέπει να αντιληφθεί ότι τα δυο μικρά κορίτσια ζουν μόνα, ειδικά η αστυνομία και η Πρόνοια. Εντωμεταξύ, η Πολίνε, το γειτονόπουλο, μια πεισματάρα προέφηβη που βαριέται του θανατά, απειλεί να αποκαλύψει το μυστικό της Λιν Τούι. Μια ταινία για την ενηλικίωση και τη δύναμη που διαθέτουν κάποιες ασυνήθιστες φιλίες.

# data[].attributes.headline
«Εργαστήρια Δεξιοτήτων»

# data[].attributes.subject
«Εργαστήρια Δεξιοτήτων»

# data[].attributes.body
Στο πλαίσιο του μαθήματος «Εργαστήρια Δεξιοτήτων» εφαρμόστηκε πρόγραμμα σχολικής διαμεσολάβησης με στόχο την ειρηνική επίλυση συγκρούσεων και την ενίσχυση της συνεργασίας μεταξύ των μαθητών. Μέσα από βιωματικές δραστηριότητες, συζητήσεις και παιχνίδια ρόλων, οι μαθητές ανέπτυξαν δεξιότητες επικοινωνίας, ενσυναίσθησης, ενεργητικής ακρόασης και υπεύθυνης διαχείρισης διαφωνιών στο σχολικό περιβάλλον.

# data[].attributes.headline
Διαγωνισμός ζωγραφικής “Αξίες στη Ζωή μας”

# data[].attributes.subject
Διαγωνισμός ζωγραφικής “Αξίες στη Ζωή μας”

# data[].attributes.body
Στο μάθημα των καλλιτεχνικών πραγματοποιήθηκε διαγωνισμός ζωγραφικής με θέμα “Αξίες στη Ζωή μας” από τους μαθητές. Τα οφέλη για τους μαθητές από αυτή τη δραστηριότητα ήταν πολλαπλά, όπως:

Ενίσχυση της αυτογνωσίας, καθώς οι μαθητές κλήθηκαν να σκεφτούν ποιες αξίες θεωρούν σημαντικές στη ζωή τους (π.χ. σεβασμός, αγάπη, αλληλεγγύη, ελευθερία, ειρήνη).

Ανάπτυξη κριτικής σκέψης και προβληματισμού γύρω από κοινωνικά και ηθικά ζητήματα.

Ενδυνάμωση της αυτοπεποίθησης και της αυτοεκτίμησης μέσω της παρουσίασης της προσωπικής τους δημιουργίας.

Καλλιέργεια ενσυναίσθησης και κοινωνικής ευαισθησίας μέσα από τη διερεύνηση ανθρώπινων αξιών.

Στο φωτογραφίες και το video που ακολουθεί αποτυπώνεται η προσπάθεια των μαθητών